En god start…

Vi gør vores bedste for at hvalpen har fået den bedst tænkelige start på livet. I kan bl.a. se under *Socialisering af hvalpe fra de er 3 uger til 8 uger,* hvilken miljøtræning hvalpene har været igennem sammen med Nana. Jeg vil løbende holde listen ajourført, så det er muligt at se, hvad de små oplever her hos os.

Når I har fået jeres nye hvalp med hjem vil prægningen naturligvis fortsætte, og jeg vil anbefale jer at læse *Hundens fysiske og psykiske udvikling,* ønsker I yderligere så kan bogen Retriver hvalpe- træning af Norman Zvolsky anbefales*.*

Hvalpen er chippet og har DKK stambog. Derudover har den fået ormekur. Husk, at den skal have ormekur igen inden 12 ugers vaccinen, så det er en god ide at tale med dyrlægen i god tid, inden den er 12 uger. Hvalpen har sundhedsattest og er blevet vaccineret.

Hvalpene er blevet fodret med Royal Canin Maxi Starter, og jeg vil anbefale, at I fortsætter med dette foder, indtil hvalpen er faldet godt til i sit nye hjem.

Jeg kan på det varmeste anbefale Dansk Retriever Klub, til træning af hunden. Deres træning er særlig tilpasset netop vores hunderace, og der er en særlig forståelse for retrieverens behov og udvikling. Derudover tilbyder de mange forskellige træningsformer, alt efter hvad man synes er sjovt. Lydighed, familiehunde træning, nosework, jagttræning/markprøver og meget mere. Vær opmærksom på, at man skal være hurtig ude for at få plads på holdene. Læs mere på <https://www.dansk-retriever-klub.dk>.

Derfor medfølger der en hvalpepakke med 6 mdr. medlemskab til DRK.